**Likumprojekts**

**„Grozījumi Epidemioloģiskās drošības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likumprojekts „Grozījumi Epidemioloģiskās drošības likumā” (turpmāk – Likumprojekts) izstrādāts saskaņā ar Ministru kabineta 2012.gada 21.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr.101) 1., 2. un 17.punktu. |
|  2. |  Pašreizējā situācija un problēmas | Saskaņā ar Epidemioloģiskās drošības likuma 7.pantu valsts aģentūra „Latvijas Infektoloģijas centrs” (turpmāk – Latvijas Infektoloģijas centrs) kompetencē ir infekcijas slimību epidemioloģiskās drošības un uzraudzības joma.1.MK rīkojums Nr.101 paredz 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk - Slimību profilakses un kontroles centrs) un nodot Infektoloģijas centra pārvaldes uzdevumus Slimību profilakses un kontroles centram un sabiedrībai ar ierobežotu atbildību “Rīgas Austrumu klīniskā universitātes slimnīca” (rezultātā Infektoloģijas centrs beidz pastāvēt).2.Saskaņā ar MK rīkojuma Nr.101 3.1. apakšpunktu Latvijas Infektoloģijas centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs ir Slimību profilakses un kontroles centrs.  Līdz ar to jautājumi, kas šobrīd ir Latvijas Infektoloģijas centra kompetencē attiecībā uz infekcijas slimību epidemioloģisko drošību un uzraudzību 2012.gada 1.aprīlī pāriet Slimību profilakses un kontroles centra kompetencē.Šobrīd Epidemioloģiskās drošības likuma termins „karantīna” nosaka tikai ierobežojošos pasākumus ārstniecības iestādēs, taču kā rāda prakse piem. gripas sezonas laikā, tad karantīnas pasākumus infekcijas slimību ierobežošanai nepieciešams noteikt arī izglītības, sociālās aprūpes un citās iestādēs, ko paredz Likumprojekts. Saskaņā ar Epidemioloģiskās drošības likuma 6.panta ceturto daļu Veselības inspekcijas kompetencē ir vides faktoru uz cilvēka veselību novērtēšana, priekšlikumu sniegšana cilvēka veselībai nekaitīgas vides nodrošināšanai. Ņemot vērā, ka vides objekts ir arī peldūdens un Veselības inspekcijas kompetencē ir peldūdeņu monitorings, Likumprojekts paredz nodot šādu Latvijas Infektoloģijas centra kompetences jautājumu - par institūciju un iedzīvotāju informēšanu par peldūdens kvalitāti Veselības inspekcijai, kas šobrīd to jau veic.  Papildus MK rīkojuma Nr.101 7.punkts paredz Pārtikas un veterinārajam dienestam nodot šādu Veselības inspekcijas pārvaldes uzdevumu - veikt kompetentajai iestādei paredzētos uzdevumus atbilstoši prasībām, ko nosaka Eiropas Parlamenta un Padomes 2006.gada 20.decembra Regula Nr.1924/2006 par uzturvērtības un veselīguma norādēm uz pārtikas produktiem. Līdz šim Veselības inspekcijas veikto funkciju attiecībā uz sadarbību ar Eiropas Komisiju (turpmāk- -Komisija) un Eiropas Pārtikas nekaitīguma iestādi (turpmāk - EFSA) atbilstoši prasībām, ko nosaka Eiropas Parlamenta un Padomes 2006.gada 20.decembra Regula Nr.1924/2006 par uzturvērtības un veselīguma norādēm uz pārtikas produktiem (turpmāk – Regula Nr.1924/2006) 15.panta 2.punkts, ir lietderīgi nodot Pārtikas un veterinārajam dienestam (turpmāk – PVD), kura struktūrvienība Novērtēšanas un reģistrācijas centrs ir nacionālā kompetentā iestāde sadarbībai ar EFSA. PVD Novērtēšanas un reģistrācijas centrs veic pārtikas risku novērtēšanu, uztura bagātinātāju un diētiskās pārtikas reģistrāciju, kuru marķējumā veselīguma norādes tiek izmantotas īpaši plaši. Turklāt šāds pārvaldes uzdevumu sadalījums nodrošina vienotu pieeju veselīguma norāžu novērtēšanai, kā arī finanšu līdzekļu ekonomiju un administratīvā sloga samazināšanu pārtikas apritē iesaistītajiem uzņēmumiem.  Regula Nr.1924/2006 šobrīd ir Veselības ministrijas un Zemkopības ministrijas dalītas kompetences regula, kuru piemēro uzturvērtības un veselīguma norādēm, kas sniegtas pārtikas produktu marķējumā, noformējumā vai reklāmas veidā, ko piegādā galapatērētājiem. Ņemot vērā to, ka 2012.gada II ceturksnī (maijā) Komisija plāno pieņemt regulu ar atļauto veselīguma norāžu sarakstu, kuras brīvprātīgi varēs izmantot jebkurš uzņēmējs, tad turpmākās darbības galvenokārt būs pārtikas produktu marķējuma kontrole un uzraudzība, tostarp uzturvērtības un veselīguma norādes marķējumā, ko jau šobrīd veic Zemkopības ministrijas padotībā esošā valsts pārvaldes iestāde - PVD.  Saskaņā ar Regulas Nr. 1924/2006 10. panta 1. punktu pārtikas produktu veselīguma norādes ir aizliegtas, ja vien Komisija tās nav iekļāvusi atļauto norāžu sarakstā. Tomēr **līdz atļauto veselīguma norāžu saraksta pieņemšanai** Regulas Nr. 1924/2006 28.panta 5.punkts uzņēmējiem atļauj izmantot daļu veselīguma norāžu, kuras ir iesniegtas Eiropas Komisijā uz izvērtēšanu. Minētās norādes ir apkopotas Komisijas veselīguma norāžu datu bāzē, par kurām EFSA sniedz zinātniskos atzinumus. Veselības inspekcijas atzinumi atspoguļo uzņēmēja ierosinātās veselīguma norādes statusu, ņemot vērā EFSA sniegtos atzinumus un Regulas Nr.1924/2006 28.panta pārejas pasākumus. Šī funkcija dabīgi beigsies, līdz tiks pieņemts Komisijas atļauto veselīguma norāžu saraksts. Jebkurš uzņēmējs varēs izmantot Komisijas sarakstā iekļautās apstiprinātās veselīguma norādes atbilstoši to izmantošanas nosacījumiem. Gadījumā, ja uzņēmējs vēlas lietot pavisam jaunu (unikālu) veselīguma norādi, tad viņam ir jāiesniedz specifisks pieteikums atļaujas saņemšanai, kā to paredz Regulas Nr.1924/2006 13.panta 5.punkts un 18.04.2008. Komisijas Regula (EK) Nr. 353/2008. Līdz šim neviens Latvijas uzņēmējs nav iesniedzis šādu pieteikumu.Līdz ar to no Veselības inspekcijas kompetences tiek izslēgta funkcija par pakalpojumu – par atzinumu par veselīguma norādi uz pārtikas produktiem sagatavošanu par ko bija iekasējama nodeva. Pašvaldībām šobrīd, vienojoties ar Veselības inspekciju vai Latvijas Infektoloģijas centru, ir dotas tiesības pieņemt lēmumu par karantīnas pasākumu noteikšanu izglītības, ārstniecības un sociālās aprūpes iestādēs, kā arī par sabiedrisko pasākumu ierobežošanu, gadījumā, ja draud izplatīties infekcijas slimības. Likumprojekts paredz arī dot tiesības pašvaldībām atcelt šo lēmumu, līdz šim šādas tiesības pašvaldībām nebija noteiktas. |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība |  Likumprojekts paredz:1. veikt tehniskus grozījumus, aizstājot iestādes nosaukumu „valsts aģentūra „Latvijas Infektoloģijas centrs”” ar vārdiem „Slimību profilakses un kontroles centrs”;
2. papildināt termina „karantīna” skaidrojumu;
3. nodot Latvijas Infektoloģijas centra kompetences jautājumu - par informācijas sniegšanu institūcijām un iedzīvotājiem par peldūdens kvalitāti Veselības inspekcijai;
4. izslēgt no Veselības inspekcijas kompetences šādu Veselības inspekcijas pārvaldes uzdevumu - veikt kompetentajai iestādei paredzētos uzdevumus atbilstoši prasībām, ko nosaka Eiropas Parlamenta un Padomes 2006.gada 20.decembra Regula Nr.1924/2006 par uzturvērtības un veselīguma norādēm uz pārtikas produktiem un par ko bija iekasējama nodeva;
5. papildināt pašvaldības tiesības - arī pieņemt lēmumu par karantīnas pasākumu vai citu ierobežojošu pasākumu atcelšanu;

Noteikumu projekts atrisinās 2.punktā minētās problēmas. |
|  5. |  Projekta izstrādē iesaistītās institūcijas |  Veselības ministrija sadarbībā ar Latvijas Infektoloģijas centru, Zemkopības ministrija |
|  6. |  Iemesli, kādēļ netika nodrošināta sabiedrības līdzdalība |  Ņemot vērā, ka Likumprojekts paredz veikt tehniskus grozījumus, sabiedrības līdzdalība likumprojekta izstrādē netika nodrošināta |
|  7. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Slimību profilakses un kontroles centra darbinieki, pašvaldību vadītāji, epidemioloģiskās drošības pasākumos iesaistītās personas |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Netieši uz visu sabiedrību |
|  3. |  Tiesiskā regulējuma finansiālā ietekme |  Tiešas finansiālas izmaksas (nodokļi, nodevas, sodi, institūciju maksas pakalpojumi) nav paredzētas. Netiešas finansiālas izmaksas un ietekme uz ienākumiem nav. |
|  4. |  Tiesiskā regulējuma nefinansiālā ietekme |  Paplašinās pašvaldību tiesības  |
|  5. |  Administratīvās procedūras raksturojums |  Projekts šo jomu neskar |
|  6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija |  Nav |
| **III. Tiesību akta projekta ietekme uz valsts budžetu un pašvaldību budžetiem** |
| 7. Cita informācija | Līdz ar likuma stāšanos spēkā Ministru kabineta 2009.gada 22.decembra noteikumus Nr. 1589 „Noteikumi par valsts nodevu par atzinuma sagatavošanu veselīguma norādei uz pārtikas produktiem”, kas paredzēja valsts nodevu iekasēšanu, zaudē spēku un šis apstāklis neietekmē valsts budžetu, jo līdz šim neviens Latvijas uzņēmējs nav iesniedzis pieteikumu par atzinuma sagatavošanu veselīguma norādei uz pārtikas produktiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |

|  |  |  |
| --- | --- | --- |
|  1. |  Nepieciešamie saistītie tiesību aktu projekti |  Ņemot vērā, ka likumprojekts paredz no Veselības inspekcijas kompetences izslēgt funkciju par pakalpojumu- par atzinuma par veselīguma norādi uz pārtikas produktiem sagatavošanu un pakalpojuma nodevas iekasēšanu, līdz ar likuma stāšanos spēkā Ministru kabineta 2009.gada 22.decembra noteikumus Nr. 1589 „Noteikumi par valsts nodevu par atzinuma sagatavošanu veselīguma norādei uz pārtikas produktiem” zaudē spēku.Atbilstoši Veselības ministrija veic arī grozījumus Ministru kabineta 2008.gada 5.februāra noteikumos N. 76 „Veselības inspekcijas nolikums”. Ministru kabineta noteikumu projekts „Grozījumi Ministru kabineta 2008.gada 5.februāra noteikumos N. 76 „Veselības inspekcijas nolikums””, ir izsludināts Valsts sekretāru sanāksmē 2012.gada 1.martā (VSS-226) prot.Nr.9 37.§ un šobrīd ir saskaņošanas procesā. |
|  2. |  Cita informācija | Zemkopības ministrija plāno grozīt Pārtikas aprites uzraudzības likumu, kurš šobrīd atrodas Ministru kabinetā, un 2.lasījumā iesniegt grozījumus attiecībā uz to, ka PVD veiks kompetentajai iestādei paredzētos uzdevumus atbilstoši prasībām, ko nosaka Eiropas Parlamenta un Padomes 2006.gada 20.decembra Regula Nr.1924/2006 par uzturvērtības un veselīguma norādēm uz pārtikas produktiem attiecībā ar sadarbību ar Eiropas Komisiju un Eiropas Pārtikas nekaitīguma iestādi. |

|  |
| --- |
| **V.** **Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar* |

|  |
| --- |
|  |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Slimību profilakses un kontroles centrs, PVD, Veselības inspekcija |
|  2. |  Projekta izpildes ietekme uz pārvaldes funkcijām | Paplašinās PVD funkcijas; Veselības inspekcijas funkcijas samazinās |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija | Nav |

Veselības ministre I.Circene

22.03.2012 16:54

1 396

D.Viļuma

dace.viluma@vm.gov.lv

67876080